Կոստանդին Երզնկացի

Կոստանդին Երզնկացի (), տաղերգու, հայ միջնադարյան տաղերգության ամենանշանավոր դեմքերից մեկը։

Կենսագրություն 
Կոստանդին Երզնկացին հայ միջնադարյան տաղերգության մեջ բնության և սիրո առաջին երգիչն է:Կոստանդին Երզնկացու մասին շատ քիչ տեղեկություններ կան։ Նա ապրել ու ստեղծագործել է XIII դարի երկրորդ կեսից մինչև XIV դարի առաջին տասնամյակները։ Հայտնի է, որ Երզնկացին ծնվել է Մեծ Հայաստանի Եկեղյաց գավառի Երզնկա քաղաքում, 1250-ական թվականներին։ Ենթադրվում է, որ ուսումնական առաջին տարիները նա անցկացրել է Երզնկայի մոտ գտնվող Տիրաշենի վանքի հանրահայտ դպրոցներից մեկում։

Ստեղծագործություններ 
Երզնկացին գրում էր միջին հայերենով, այն ժամանակ ամենքին հասանելի լեզվով։

Կոստանդին Երզնկացին հայ միջնադարյան սիրային քնարերգության հիմնադիրն է։ Իր սկզբնական տաղերում սերը գովերգում էր այլաբանությամբ՝ սոխակի ու վարդի սիրավեպի ձևով։

Երկեր 
 Կոստանդին Երզնկացի. ԺԴ դարու ժողովրդական բանաստեղծ եւ իւր քերթուածները, Վենետիկ, 1905, 208 էջ։ 
 Տաղեր, Երևան, 1962, 297 էջ։ 
 Լոյսն առավօտուն (տաղեր), Երևան, 1981, 201 էջ։

Ծանոթագրություններ

Արտաքին հղումներ 

 Կոստանդին Երզնկացու կենսագրության և ստեղծագործությունների մասին lusamut.net-ում 
 Կրճատ կենսագրությունը և ստեղծագործություններից հատվածներ

Միջնադարյան հայ բանաստեղծներ
Հայ տղամարդ բանաստեղծներ
Հայ տաղերգուներ
Հայ երաժիշտներ
Բանաստեղծներ այբբենական կարգով